**גרנד פרי בחריין** הוא מרוץ גרנד פרי המתקיים בבחריין מדי שנה במסגרת סבב אליפות הפורמולה 1. המרוץ הראשון התקיים בשנת 2004 והיה המרוץ הראשון בתולדות האליפות שהתקיים במזרח התיכון. לואיס המילטון הוא הנהג בעל מספר הזכיות הרב ביותר בגרנד פרי (5 זכיות) וקבוצת פרארי היא הקבוצה שלזכותה מספר הזכיות הרב ביותר (7 זכיות).

היסטוריה
--------

מראה היציעים במסלול הבינלאומי בבחריין (מבט מבחוץ)
בניית מסלול המרוצים בסאח'יר החלה בשנת 2002 מתוך מטרה לזכות ביוקרה של אירוח מרוץ בסבב הפורמולה 1, כשאר גם לבנון, מצרים ואיחוד האמירויות הערביות ניסו להשיג את אותה מטרה. לאחר השלמת המסלול הוא הפך למרכז של ספורט מוטורי במפרץ הפרסי ואירח תחרויות שונות דוגמת פורמולה 3, מרוצי GT ומרוצי דראג.

הגרנד פרי הראשון בבחריין התקיים בשנת 2004 והסתיים בניצחונו של מיכאל שומאכר. האירוע היה המרוץ הראשון בתולדות סבב האליפות הנערך במזרח התיכון. האירוע זכה בתואר ה"אירוע המאורגן ביותר" על ידי הפדרציה הבינלאומית לרכב (FIA). פרננדו אלונסו ניצח בגרנד פרי השני שנערך בשנת 2005 וחזר על ההישג שוב שנה לאחר מכן. בשנת 2010 ניצח אלונסו את המרוץ בפעם השלישית.

גרנד פרי בחריין היה אמור להיות מרוץ הפתיחה של עונת 2011. אירועי האביב הערבי הוביל למצב פוליטי מתוח גם במדינה והדבר הוביל לדחיית מרוץ הפתיחה בשבועיים ובהמשך הוחלט על ביטולו הסופי. בתחילת חודש יוני הודיעה FIA על כוונתו לקיים את המרוץ בחודש אוקטובר. ההודעה זכתה לביקורות רבות, הבולט מבין המבקרים היה נהג העבר דיימון היל. שבוע לאחר ההודעה על קיום המרוץ, הוציאה FIA הודעת ביטול סופית לאירוע.

ארגוני זכויות אדם קראו לבטל את הגרנד פרי, שנקבע לחודש אפריל 2012, עקב טענות לשימוש בכח רב מצד השלטונות בבחריין במהלך דיכוי הפגנות. יום לפני קיום המרוץ איימו פעילי אנונימוס בביצוע התקפת סייבר אם לא יבוטל המרוץ. שעות לאחר פרסום ההודעה הפילו האקרים את אתר האינטרנט של האליפות.

המרוץ בעונת 2020 התקיים עם קהל מצומצם מאוד בשל התפרצות נגיף הקורונה. בהקפה הראשונה של המרוץ התנגש רומן גרוז'אן במעקה הבטיחות, הרכב התפרק לשניים ועלה באש. גרוז'אן נחלץ בכוחות עצמו מהמכונית הבוערת וסבל מכוויות בידיו ובגבו.

הקורונה גרמה לדחיית גרנד פרי אוסטרליה, שהוא באופן מסורתי מרוץ פתיחת העונה. בשל הנסיבות הפך להיות גרנד פרי בחריין המרוץ הפותח של עונת 2021.

אף על פי שעל פי חוק מותרת מכירה ושתייה של אלכוהול בבחריין, הזוכים בגרנד פרי נמנעים מהתזת שמפניה על הפודיום. במקום זאת נעשה שימוש במשקה בשם וארד (Waard) שאינו אלכוהולי.

גרנד פרי סאח'יר
---------------

התפרצות מגפת הקורונה בתחילת עונת 2020 הביאה לדחייה של פתיחת העונה ולשינוי לוח המרוצים המתוכנן. במטרה להגדיל את מספר המרוצים בעונה בחלק מהמסלולים התקיימו מרוצים כפולים, שבוע אחרי שבוע. שבוע אחרי קיום גרנד פרי בחריין, התקיים בבחריין גרנד פרי סאח'יר, שנערך בתוואי שונה על ההיקף החיצוני של המסלול. סרחיו פרס השיג במרוץ את ניצחון הבכורה שלו באליפות. ג'ק איטקן ופייטרו פיטיפלדי ערכו את הופעות הבכורה שלהם.

מנצחים בגרנד פרי
----------------

פליפה מאסה (במרכז), לואיס המילטון (משמאל) וקימי רייקונן על הפודיום בסיום הגרנד פרי של 2007
 תושבי בחריין בהפגנת מחאה נגד קיום הגרנד פרי (2012)
הפנייה הראשונה בגרנד פרי בחריין עונת 2016
### זכיות לפי נהגים

| מספר זכיות | נהג | שנים |
| --- | --- | --- |
| 5 | בריטניהבריטניה **לואיס המילטון** | 2014, 2015, 2019, 2020, 2021 |
| 4 | גרמניהגרמניה **סבסטיאן פטל** | 2012, 2013, 2017, 2018 |
| 3 | ספרדספרד **פרננדו אלונסו** | 2005, 2006, 2010 |
| 2 | ברזילברזיל **פליפה מאסה** | 2007, 2008 |

### זכיות לפי קבוצות

| זכיות | קבוצה | שנים |
| --- | --- | --- |
| 7 | איטליהאיטליה **פרארי** | 2004, 2007, 2008, 2010, 2017, 2018, 2022 |
| 6 | גרמניהגרמניה **מרצדס** | 2014, 2015, 2016, 2019, 2020, 2021 |
| 3 | אוסטריהאוסטריה **רד בול** | 2012, 2013, 2023 |
| 2 | צרפתצרפת **רנו** | 2005, 2006 |

### מנצחים לפי שנים

| שנה | נהג | קבוצה | מסלול |
| --- | --- | --- | --- |
| 2024 | הולנדהולנד מקס ורסטאפן | רד בול | המסלול הבין-לאומי של בחריין |
| 2023 | הולנדהולנד מקס ורסטאפן | רד בול |
| 2022 | מונקומונקו שארל לקלר | פרארי |
| 2021 | בריטניהבריטניה לואיס המילטון | מרצדס |
| 2020 | בריטניהבריטניה לואיס המילטון | מרצדס |
| 2019 | בריטניהבריטניה לואיס המילטון | מרצדס |
| 2018 | גרמניהגרמניה סבסטיאן פטל | פרארי |
| 2017 | גרמניהגרמניה סבסטיאן פטל | פרארי |
| 2016 | גרמניהגרמניה ניקו רוזברג | מרצדס |
| 2015 | בריטניהבריטניה לואיס המילטון | מרצדס |
| 2014 | בריטניהבריטניה לואיס המילטון | מרצדס |
| 2013 | גרמניהגרמניה סבסטיאן פטל | רד בול |
| 2012 | גרמניהגרמניה סבסטיאן פטל | רד בול |
| 2011 | *בוטל* |
| 2010 | ספרדספרד פרננדו אלונסו | פרארי | המסלול הבין-לאומי של בחריין |
| 2009 | בריטניהבריטניה ג'נסון באטן | בראון GP |
| 2008 | ברזילברזיל פליפה מאסה | פרארי |
| 2007 | ברזילברזיל פליפה מאסה | פרארי |
| 2006 | ספרדספרד פרננדו אלונסו | רנו |
| 2005 | ספרדספרד פרננדו אלונסו | רנו |
| 2004 | גרמניהגרמניה מיכאל שומאכר | פרארי |

קישורים חיצוניים
----------------

ויקישיתוף מדיה וקבצים בנושא **גרנד פרי בחריין** בוויקישיתוף
* 

* אתר האינטרנט הרשמי של גרנד פרי בחריין (באנגלית)

הערות שוליים
------------

1. ↑  Formula One Comes Back 29 March 2012
2. ↑  מרוץ בחריין בוטל בגלל המצב, וואלה, 21 בפברואר 2011
3. ↑  אתר למנויים בלבד Tom Cary, ‏Damon Hill calls on Bernie Ecclestone and Formula One to abandon Bahrain Grand Prix, The Telegraph, 2 June 2011
4. ↑  Bahrain has failed to grasp reform – so why is the grand prix going ahead?, The Guardian.com, 30 January 2012
5. ↑  Anonymous hacks Formula 1, zdnet.com, 21 April 2012
6. ↑  Grosjean escapes fireball shunt at Bahrain GP, MotorSport.com, 29 November 2020
7. ↑  "זה נס שהוא חי": נהג פורמולה 1 נחלץ בנס מרכבו הבוער, באתר וואלה!‏, 29 בנובמבר 2020
8. ↑  אתר למנויים בלבד Bahrain Grand Prix: in pictures, The Telegraph, 21 February 2011